**Προσβασιμότητα**

Οι δραστηριότητες είναι κατάλληλα διαμορφωμένες και διαφοροποιημένες ώστε να μπορεί να ενεργοποιηθεί και συμμετάσχει το σύνολο του μαθητικού κοινού. Σε ορισμένες περιπτώσεις, ο/η εκπαιδευτικός δύναται να προβεί σε τροποποιήσεις και προσαρμογές αναλόγως του δυναμικού της ολομέλειας. Οι δράσεις δεν προάγουν ανταγωνισμό, συγκρούσεις ή περιθωριοποίηση και παρέχουν ευκαιρίες για την ανάπτυξη διαπροσωπικών σχέσεων και συνεργασία.

Ακόμη, η πρόταση συμπεριλαμβάνει την πιθανή υλοποίησή του εν λόγω Εργαστηρίου Δεξιοτήτων σε συνθήκες εξ αποστάσεως εκπαίδευσης. Κατά την περίπτωση εφαρμογής εξ αποστάσεως εκπαίδευσης με διάρκεια, προτείνεται η προσαρμογή του Εργαστηρίου στην ενδεδειγμένη μεθοδολογία βιωματικής εκπαίδευσης Kolb με τους τέσσερις (4) αέναους κύκλους για τις περισσότερες παραπάνω σχεδιασμένες Δράσεις. Ακόμη μπορεί να εφαρμοστεί μεθοδολογία «αντεστραμμένης τάξης» σε πλείστες δραστηριότητες και θέματα.

Η χρήση των εφαρμογών ΤΠΕ είναι ελεύθερη, ήπια και προσαρμοσμένη στις ηλικίες ενδιαφέροντος και προάγει τον πληροφορικό εγγραμματισμό των μαθητών/τριών