**Σύντομη περιγραφή του Προγράμματος Καλλιέργειας Δεξιοτήτων (100-150 λέξεις)**

Στο παρόν πρόγραμμα, οι μαθητές/-τριες του Νηπιαγωγείου υπό την καθοδήγηση του/της εκπαιδευτικού ενθαρρύνονται να εργαστούν σε ομάδες τεσσάρων (4) ή πέντε (5) μελών προκειμένου να επεξεργαστούν τις έννοιες των αναγκών, των δικαιωμάτων και της διαφορετικότητας και του πρόσφυγα Οι παραπάνω έννοιες προσεγγίζονται μέσα από ιστορίες και παραμύθια με κεντρικούς ήρωες άλλοτε ανθρώπους και άλλοτε ζώα. Οι μαθητές/-τριες καλούνται να διατυπώσουν τις απόψεις τους, να δημιουργήσουν έργα σχετικά με τις βασικές έννοιες που επεξεργάζονται και να τις μοιραστούν με άλλους μαθητές/-τριες από διαφορετικά σχολεία. Σε κάθε εργαστήριο εντάσσονται σχετικά ψηφιακά εργαλεία.

Οι δραστηριότητες αναπτύσσονται σε ένα υποστηρικτικό περιβάλλον μάθησης ενθαρρύνοντας την ενεργό συμμετοχή των μαθητών/-τριων και εστιάζοντας στην καλλιέργεια και ανάπτυξη γνωστικών και μεταγνωστικών ικανοτήτων, αξιοποιώντας ταυτόχρονα αρχές της παιδαγωγικής ψυχολογίας. Σκοπός, να επιτρέψει σε κάθε εκπαιδευόμενο να καταστεί ενεργός πολίτης του 21ου αιώνα.

Γίνεται αξιοποίηση εφαρμογών και εργαλείων ΤΠΕ σύμφωνα πάντοτε με το επίπεδο της ηλικιακής ομάδας. Η αξιολόγηση πραγματοποιείται κυρίως στο τέλος του προγράμματος. Επιπλέον, οι μαθητές/-τριες αξιολογούνται καθόλη τη διάρκεια μέσα από τις συζητήσεις, τις κατασκευές και τη χρήση ψηφιακών εργαλείων.